Title: Introducció general (per a l'alumnat)
Course: Tecnologia 3r ESO 1r T > Section: General

1. Introducció

En aquest curs de Moodle et proposem una sèrie de recursos i activitats per anar treballant durant el primer trimestre.

Segur que algun cop t'has plantejat la qüestió sobre com és que els nostres avantpassats van ser capaços de construir alguns ponts sense que a hores d'ara hagin caigut. Han suportat les inclemències del temps, el pas dels anys, i encara estan tal i com estaven el primer dia després de la seva construcció.

Font de les imatges: www.pixabay.com (imatges sense drets d'autoria)

I una altra qüestió que segurament t'has fet alguna vegada... per què quan vaig amb bicicleta, si poso un plat gran i pinyó petit, he de fer molta més força per pedalar? I en canvi quan poso un pinyó gran i un plat petit, no he de fer força per avançar? Interessant, oi? Estudiarem com funcionen algunes màquines i els seus mecanismes.

T'animo a que ho descobrim tots plegats!!

2. Estructuració

El curs està estructurat en dues columnes. En la columna de l'esquerra tens diversos blocs, has d'estar atent al bloc Calendari on veuràs els esdeveniments del curs (inici, de temes, entrega de tasques...) amb les dates implicades, i també cal que vigilis el bloc Progrés de la Compleció on pots veure les activitats que ja tens fetes i les que tens pendents.

En la columna de la dreta o part central del curs trobaràs, en primer lloc, un apartat General on tens un fòrum d'avisos i notícies del qual has d'estar pendent per les informacions globals del curs que es comuniquin. Després, un parell de fòrums més: Dubtes del curs on pots plantejar els teus dubtes i resoldre els dubtes dels companys; i el fòrum Consultes individuals on plantejar qüestions personals al professor/a que només tu i ell podreu veure.

Segueix aquesta part central amb un bloc per a cada tema.

Dins de cada tema trobaràs una breu introducció i dos apartats, un primer apartat de Recursos amb els continguts del tema explicats i altres materials (enllaços, documents, elements multimèdia...) que et puguin ser útils. I un segon apartat d'Activitats on tindràs les activitats que has de desenvolupar.

3. Pla de treball

Abans de començar el curs, trobaràs una avaluació inicial que et servirà per saber què en saps del que aprendrem.

El teu professor/a et guiarà al llarg de tot el curs i en particular en cadascun del temes i et pautarà les activitats que hauràs d'anar fent.

Cal que vigilis sovint el calendari i els fòrums d'avisos i notícies i de Dubtes del curs .

En cada tema has de consultar els continguts de l'apartat Recursos i, quan el professor/a ho indiqui fer l'activitat que et digui. Les activitats estan explicades, indicada de forma clara la tasca que has de desenvolupar, la forma i format com has d'entregar la tasca i com s'avaluarà l’activitat. Cal que tinguis cura a l'hora d'entregar les tasques segons com es demanin.

Finalment trobaràs l'avaluació. Aquesta serà una avaluació continua, ja que cada activitat es podrà considerar avaluable i també hi haurà una avaluació final, que podrà ser utilitzada com una prova global del tema.

El pla de treball específic per a cada tema el trobareu dins de cada mòdul.

La temporització del 1r trimestre contempla 24 hores de classe.